open-index/open-wikipedia-markdown huggingface dataset:
Majandusbuum

**Majandusbuum** on osa majandustsüklist, mida iseloomustab majanduse talumatult kiire kasv, millega kaasneb inflatsioon. Majandusbuumi peamised näitajad on sissetulekute, toodangu, tööhõive, hindade, kasumi ja intressimäärade suurenemine.
 
Majandusbuumist tulenev sissetulekute ja toodangu kasv ei pruugi otsekohe kõiki inimesi ja ettevõtteid mõjutada, kuid see suurendab tuleviku suhtes optimismi ja valmisolekut teha suuremaid oste ja investeeringuid. Ettevõtted suurendavad investeeringud masinatesse ja seadmetesse, kuna suureneb tarbijate nõudlus kaupade järele, mis omakorda suurendab tootmismahtu. Majandusbuumi teke, jätkumine ja kestus sõltuvad mitmest tegurist: finantsasutuste pakutava krediidi kättesaadavusest ja kvaliteedist, riigi rahandus- ja rahapoliitika olemusest ja sobivusest majanduse toetamiseks, ettevõtete tootmisvõimsusest ning muudest tootmiskulusid mõjutavatest teguritest.

## Majandustsükli osad
Majandustsükkel koosneb neljast osast:  

* majanduskasv – majandus edeneb ning reaalne SKP, sissetulekud, tööhõive, toodang ja müük kasvavad;
* majanduskasvu tipp – majandus on saavutanud tipu, mille järel hakkab majandus langema;
* majanduslangus – vastand majanduskasvule;
* majanduslanguse madalseis – majandus on langenud madalaimale tasemele.

## Viited
Toyota Hilux

**Toyota Hilux** (jaapani keeles トヨタ・ハイラックス, *Toyota Hairakkusu*) pikapimudel, mida toodab Jaapani autotootja Toyota.

Enamikul turgudel kannab sõiduk Hiluxi nime, kuid Põhja-Ameerikas loobuti sellest 1976. aastal ning mudelit turustatakse nimede Truck, Pickup Truck ja Compact Truck all. Populaarne varustuspakett SR5 (*Sport Runabout 5-Speed*) sai seal mitteametlikuks mudelinimetuseks, kuigi seda paketti pakuti ka teistel Toyota mudelitel, nagu 1972–1979 Corolla.

Aastal 1984 nimetati Hiluxi kaubikuversioon Trekker Venezuelas, Austraalias ja Põhja-Ameerikas ümber 4Runneriks ning Jaapanis Hilux Surfiks. Aastal 1992 toodi Põhja-Ameerika turule uus keskmise suurusega kastiauto Toyota T100, mis tõi kaasa vajaduse eristada erinevaid mudeleid selgemate nimedega. Aastast 1995 on 4Runner eraldiseisev maastur ning Tacoma asendas Põhja-Ameerikas Hiluxi.

Aastal 2004 välja lastud seitsmendst põlvkonnast on Hiluxil sama IMV-nimeline platvorm nagu Toyota Fortuneril ja Toyota Innoval. Aastaks 2017 oli Toyota Hiluxi kogumüük maailmas jõudnud 17,7 miljoni ühikuni. Aastal 2019 teatas Toyota plaanist tuua järgmise kuue aasta jooksul turule elektriline Hilux.

## Põlvkonnad

Toyota Hilux N10 001.JPG|Esimene põlvkond
1977 Toyota Hilux 2200 front (2).jpg|Teine põlvkond
1983-1988 Toyota Hilux N40 in blue (2).JPG|Kolmas põlvkond
1984 Toyota HiLux (YN55R) 2-door utility (2015-06-15) 01.jpg|Neljas põlvkond
1991 Toyota HiLux 4X4 Diesel 2.4.jpg|Viies põlvkond
1998 Toyota HiLux Turbo 2.4.jpg|Kuues põlvkond
Toyota Hilux Double Cab 3.0 D-4D front.jpg|Seitsmes põlvkond
2016 Toyota HiLux (GUN136R) SR5 4-door utility (2018-09-03) 01.jpg|Kaheksas põlvkond


## Vaata ka
* Toyota mudelite loend

## Viited

## Välislingid
* Koduleht (eesti keeles)
Mercantesca

***Mercantesca*** ('kaupmehekiri') oli gooti kursiivide hulka kuuluv Itaalias kasutusel olnud kirjastiil, mis sai alguse 13. sajandi lõpul Toscana kaubalinnades, eelkõige Firenzes.

## Kirjeldus
*Mercantesca* on kursiividele iseloomuliku vaba sulejooksuga, põhimõtteliselt puuduva heletumeduse kontrastiga, ümarate ja kokkusurutud tähtedega, kirjamärke iseloomustas püstne telg, lühikesed suletõmbed ja ümmargused silmused eriti ülapikendites, vähesed lühendid ning arvukad mõõtühiku- ja valuutasümbolid.

## Ajaloost
Nagu on teada 16. sajandi kirjutamist käsitlevaist traktaatidest, tulenes *mercantesca* peamine õpetus praktikast. Kuni 16. sajandi teise pooleni oli *mercantesca* tavaline *abbaco*- ehk kaubandusmatemaatika koolides või poodides ja töökodades hariduse saanud kirjutajate hulgas: see oli kaupmeeste, pankurite, maalikunstnike, skulptorite, arhitektide, kunstkäsitööliste ja tööliste, kes kõik kuulusid kesk- või alamklassi, kirjastiil. Et kõik nad olid õppinud lugema ja kirjutama ainult rahvakeeles, on selles ka *mercantesca*s kirjutatud tekstid.

Kuigi *mercantesca* kujunes kirjana, mida kasutati peamiselt äridokumentide ja arvete kirjapanemiseks, hakati seda umbes 13. sajandi lõpus kasutama ka käsikirjalistes raamatutes. Vatikani raamatukogus asuv 13.-14. sajandi *canzoniere* Vaticano Latino 3793, vanim itaaliakeelseid laulusõnu sisaldav köide on üks selles kirjas kirjandusteos.

*Mercantesca*s kirjutatud raamat oli tüüpiliselt väheste kuludega tehtud raamat, kirjutatud paberile, keskmises kuni väikeses formaadis, joonteta lehekülgedega, vahel kaunistatud vesivärvi- ja sulejoonistega. Need raamatud sisaldasid eri tekste ühtede kaante vahel (taolisi raamatuid nimetati *[[zibaldone]]*, see oli tavaline raamatutüüp 16. sajandi lõpuni). Enamasti olid nende autorid mitteprofessionaalidest kirjutajad, kes kopeerisid emakeelseid tekste enda või oma pere tarbeks, dokumenteerides vajalikku nagu kõrgemasse klassi kuuluvad kaupmehed.

## Viited

## Välislingid
* “CANCELLERESCA” MINUSCULE AND MERCHANT SCRIPT. Latin Paleography From Antiquity to the Renaissance /by A. M. Piazzoni/
Tüüp 91 (granaadiheitja)

**Tüüp 91** on Hiina granaadiheitja. Sellega lastakse 35-millimeetriseid mittesurmavaid granaate. Relva saab kasutada kas õlalt lastes, vintraua alla kinnitatuna või sõidukile kinnitatuna. Vintrauaaluse variandi laadimissüsteem sarnaneb Ameerika Ühendriikide granaadiheitjale M203.

## Kasutajad
* 
* 

## Vaata ka
* QLZ-87
* M203
* M320

## Viited
Ülapikend

**Ülapikend** on tüpograafias ja paleograafias minuskli ehk väiketähe osa, mis nelja joone süsteemis ulatub tähe x-kõrgusest kõrgemale.

## Näiteid ülapikenditest käsikirjades
Pikkade ülapikenditega kirjastiilid on näiteks läänegooti kiri ja merovingi kiri, lühikestega pooluntsiaal ja insulaarkiri. Kursiivkirjades on ülapikendid sageli silmustega, mis tekivad kirjutades sulge paberilt tõstmata.

## Vaata ka
* Alapikend

## Viited
Alapikend

**Alapikend** on tüpograafias ja paleograafias minuskli ehk väiketähe osa, mis nelja joone süsteemis jääb tähemärgi põhiosast ja baasjoonest allapoole, nagu tähtedes g, j, p, q ja y, mõnedes kursiivkirjades ka f ja s. Olenevalt kirjatüübist võivad baasjoonest allapoole ulatuda ka numbrid (joondamata numbrid).

## Vaata ka
* Ülapikend

## Viited
Zijiang M99

**Zijiang M99** on Hiina materjalivastane vintpüss. See võeti kasutusele aastal 2005 ning on poolautomaatse tulerežiimiga. Relva on kasutanud näiteks Hiina merejalavägi Adeni lahel Somaalia piraatide vastu ning mitmed Süüria kodusõja relvarühmitused.

## Kasutajad
* 
*  Iraagi Kurdistan
*  Islamiriik
* 
* 
* 
*  Süüria
*  Vaba Süüria Armee
*  Ühendatud Wa Riigi Armee

## Vaata ka
* Accuracy International AS50
* Barrett M82

## Viited
Benelli M1

**Benelli M1** on Itaalia poolautomaathaavlipüss. See on relvatootja Benelli Armi seeria Super 90 esimene relv, mis jõudis turule aastal 1986. Selle erinevad mudelid on mõeldud nii tsiviil-, korrakaitse- kui militaartarbeks.

M1-le järgnesid mudelid M2, M3 ja M4.
Colt Commander

**Colt Commander** on Ameerika Ühendriikide poolautomaatpüstol. See konstrueeriti John M. Browningu poolt disainitud püstoli Colt M1911 alusel.
Jandrinski

**Jandrinski** on perekonnanimi

Perekonnanimi, mis on moodustatud Eesti Sõnast ja perekonnanimest "jändrik" ja Jändrik. 

Selle perekonnanimi moodustamise protsess on üsna keeruline ja tõenäoliselt toimus see Venemaa Impeeriumi valitsemise ajal. Eesti rahvas lisati Venemaa impeeriumi hulka 1721 aastal, kui rootslastelt vallutatud Eesti liideti. 

Perekonnanimi on mainitud XX sajandi alguses Petseri maakonnas. Petseri maakonnas elasid ja elavad siiani setod rahva esindajad. 
Setod - väike soome-ugri etniline rühm, kes elab Eesti kaguosas (Võrumaa ja Põlvamaa maakonnad), Venemaa, Pihkva oblasti, Pechora rajoonis (1920–1940 Eesti Vabariigi, Petseri maakonnas) ja sellega piirnevates piirkondades. Setu rahva ajalooline elukoht on nimega Setumaa või Setukezia. Eestis on 10 000 – 13 000 setut. 

Setod nimetraditsioonidele avaldas suurt mõju õigeusu, vene keele ja kultuuri piirimõju, rahva ümberasustamise piiriline iseloom ja selle jagatud staatus. Enamik enne 1920. aastat sündinud setod kandis vene nimesid ja perekonnanimesid. Nii lisati olemasolevale nimele sufiks "-ski". 
Aastatel 1920–1940 läksid kõik setu maad Eesti Vabariigi hulka. 

Perekonnanimi on soome-ugri päritolu, kuid kandjad ei ela enam Eesti territooriumil.
MAC-11

**Military Armament Corporation Model 11** on Ameerika Ühendriikide püstolkuulipilduja. Selle konstrueeris 1970. aastatel relvameister Gordon Ingram Powder Springsis Georgia osariigis. MAC-11 on vanema relva MAC-10 väiksem mudel ning laseb väiksemat laskemoona .380 ACP.

## Kasutajad
* 
* 
* 
* 
* 
* 
* 
* 
* 
* 

### Mitte-riigid
*  Liibanoni Väed

## Vaata ka
* Uzi
* MAC-10

## Viited

## Allikad
* Stepan, Randal; Nolan Wilson, Gary Reisewitz (1989). ''Mac-10 Cookbook''. Arkansas: Desert Publications.
Smith & Wesson Model 4506

**Smith &#38; Wesson Model 4506** on Ameerika Ühendriikide poolautomaatpüstol. See kasutab moona .45 ACP või eritellimusel suuremat moona .45 Super. Relv on peaaegu sajaprotsendiliselt valmistatud roostevabast terasest ning on seetõttu väga vastupidav. M4506 on Smith & Wessoni 4600-seeria kolmas relv seda toodeti aastatel 1988–1999.
Kait Lukka

**Kait Lukka** (sündinud 10. detsembril 1970) on eesti ettevõtja, Tartu Ülikooli Viljandi Kultuuriakadeemia ettevõtluse konsultant, Viljandi Ugala Teatri nõukogu esimees ja noorte ettevõtlikkuse arendamise eestvedaja Viljandimaal. Kait Lukka on Ugala kauaaegse esinäitleja Leila Sääliku ja Viljandimaa ingerisoomlaste liikumise eestvedaja Valeri Luukka poeg.

## Viited
Benelli Supernova

**Benelli Supernova** on Itaalia haavlipüss. Seda toodab ettevõte Benelli Armi ning see on ehituselt pumppüss. Relv on kasutusel peamiselt jahipidamiseks, enesekaitseks ja korrakaitses. Benelli Supernova kaba sees on tagasilööki pehmendav mehhanism, mis teeb tagasilöögi aeglasemaks ning relva seetõttu paremini kontrollitavaks.

## Kasutajad
* 
* 
* 
* 

## Viited
Desert Tech MDR

**Desert Tech MDR** on Ameerika Ühendriikide vintpüss. See on *[[bullpup]]*-disainiga ning vastavalt mudelile kas poolautomaatvintpüss, lahinguvintpüss või karabiin. Selle konstrueeris Utah' osariigi relvatootja Desert Tech 2014. aastal. Relva toodeti 2024. aastani.

## Vaata ka
* FN F2000
* A-91
* Kel-Tec RFB
* Bullpup-tulirelvade loend

## Viited
Söökla

**Söökla** on suurema hulga inimeste üheaegseks toitlustamiseks mõeldud söögikoht, kus ei ole ettekandjaid, vaid müüakse valmistehtud toitusid, mida külastajad viivad lauale kandikuga. Teadaolevalt maailma esimene *söökla* nimega "Exhange Buffet" avati New Yorgis 1885. aastal, 1905. aastal hakkasid sööklad levima Los Angeleses.

Sööklad olid väga levinud ka Nõukogude Liidus, kus toitude valik oli väga väike, ja nõukogudeaegse traditsiooni järgi pühiti kõiki laudu ühe lapiga, millega laudu ei puhastatud, vaid mustus hõõruti kogu lauale laiali, mille tulemusena kõdunemisprotsessi käigus tekkis tüüpiline söökla lõhn.

## Vaata ka

* Kohvik
* Restoran

## Viited
2025. aasta kohaliku omavalitsuse volikogude valimised

**2025. aasta kohalikud valimised Eestis** olid 13.–19. oktoobril 2025 toimunud Eesti kohaliku omavalitsuse volikogude valimised.

Eesti Vabariigi põhiseaduse kuuenda muudatuse jõustumise tulemusel ei saanud valimistel enam hääletada välismaalased, v.a Euroopa Liidu kodanikud. Samuti oli muudatuse jõustumisel tegu viimaste kohalike valimistega, kus said hääletada määratlemata kodakondsusega isikud Eestis ehk n-ö halli passi omanikud.

## Erakondade valimisloosungid
Parempoolsed - *“Kindlalt paremaks!”*

Isamaa - *"Eesti vajab muutust!"*

Eesti 200 - *“Uue põlvkonna Eesti!”*

Reformierakond - *“Parema Eesti eest!”*

Sotsiaaldemokraadid - *“Igaüks loeb!”*

Keskerakond - *“Ummikust välja”*

Eesti Rahvuslased ja Konservatiiivid  - *“Näoga Eesti poole!”*

Eesti Konservatiive Rahvaerakond - *“Muidugi EKRE”*

Vabaerakond Aru Pähe - "Vaba on olla parem"

## Tulemused
### Osalus
Valimistel osales 594 117 inimest (neist 323 299 hääletas pabersedeliga, 270 818 andis elektroonilise hääle) ehk 59,2% kõigist hääleõiguslikest inimestest. Eelhääletas 162 415 inimest. Kodus hääletas 2 273 inimest. Kehtetuid sedeleid oli 2555.

### Üleriiklik häälte jaotus

### Häältemagnetid

### Populaarseimad kandidaadid
Järgnev tabel näitab kõige populaarsemaid kandidaate ehk neid, kellele antud hääled moodustasid suurima osa kõigist vastavas ringkonnas antud häältest.

## Märkused

## Viited

## Välislingid
* 2025. aasta kohaliku omavalitsuse volikogude valimiste ametlik info
FEG NGM-81

**FEG NGM-81** on Ungari ründevintpüss. See on litsentsi alusel toodetud koopia Nõukogude Liidu relvast AK-74. NGM-81 toodeti Budapestis FEG-i tehases. Kaliibriga 5,45 mm versiooni toodeti väikestes kogustes, samas kui ülekaalus olid ekspordiks mõeldud 5,56 mm NGM-81 vintpüssid.
GS1-128

GS1-128 (varem tuntud kui UCC/EAN-128) on vöötkood, mis lisaks tavapärastele tootetunnustele (nagu JAN-kood ja standardne jaotuskood ITF) sisaldab ka mitmesuguseid andmeid jaotus- ja äritehingute kohta. GS1-128 kasutab CODE 128 vöötkoodi struktuuri. 

**Andmete omadused**

GS1-128 võimaldab vöötkoodi lisada järgmisi andmeid:
* Pakendi number
* Kauba kogus pakendis
* Kaal, maht ja kuupmaht
* Tootmiskuupäev ja kvaliteedi kehtivusaeg
* Partii number
* Asukoha number (sihtkoht)
* Kliendi kontokood
* Kliendi tellimisnumber

Koodi 128 vöötkoodil on seitse sektsiooni:

# Vaikne tsoon
# Stardi sümbol
# Kodeeritud andmed
# Kontrollmärk (kohustuslik)
# Stopp-sümbol
# Lõppriba (sageli peetakse stopp-sümboli osaks)
# Vaikne tsoon

## Rakendustunnused (Application Identifiers - AI)

GS1-128 vöötkoodi lisatakse rakendustunnused (AI), mis näitavad, millist tüüpi andmed järgnevad. Enamikul juhtudel määrab AI ka andmete pikkuse ja vormingu. AI-d on nii vöötkoodi kodeeritud kui ka inimloetaval kujul vöötkoodi all.

Struktuur:
* (01) - Tarnekonteineri kood (14 numbrit)
* (15) - Kvaliteedi kehtivusaeg (YYMMDD)
* (30) - Tarnekogus
* (00) - Standardne kolli ID (18 numbrit)
* (10) - Partii number või seerianumber (kuni 20 alfanumeerilist märki)
* (11) - Tootmiskuupäev (YYMMDD)
* (13) - Pakkimiskuupäev (YYMMDD)
* (17) - Müügi kehtivusaeg (YYMMDD)
* (400) - Administratiivnumber (kliendi tellimisnumber) (kuni 30 alfanumeerilist märki)
* (410) - Asukoha number (sihtkoha kood) (13 numbrit)
* (420) - Asukoha number (sihtkoha postiindeks) (kuni 9 alfanumeerilist märki)

## Kasutamine
GS1-128 kasutatakse laialdaselt tarneahelas erinevate andmete edastamiseks, näiteks:
* Elektrooniline andmevahetus (EDI)
* Toidukaupade avamiskuupäeva haldamine
* Ravimite kehtivusaja haldamine
* Saabuvate toodete kontrollimise lihtsustamine
* Pakkide sorteerimine sihtkohtade järgi
* Toote jälgitavus (traceability)
GS1-128 vöötkood on tavaliselt osa GS1 logistikamärgistusest, mida aktsepteerivad enamik suuremaid jaemüüjaid ja turuplatse kogu maailmas.
Kuna GS1-128 kasutab CODE 128 vöötkoodi struktuuri, saab GS1-128 andmeid lugeda mistahes vöötkoodilugejaga, mis suudab lugeda CODE 128 vöötkoode.

## Vaata ka
* Kood 128 vöötkoodisüsteem
* Vöötkood
* QR-kood

## Viited
Harilik koerahammas

**Harilik koerahammas** (*Erythronium dens-canis*) on taimeliik koerahamba perekonnast.

Taim looduslikult Eestis ei kasva.

## Välislingid
* Harilik koerahammas andmebaasis eElurikkus
Tooneputk

**Tooneputk** (*Thapsia*) on perekond sarikaliste (*Apiaceae*) sugukonnas.

## Liike
* *Thapsia garganica* – hispaania tooneputk

## Välislingid
* Tooneputk andmebaasis eElurikkus
Hispaania tooneputk

**Hispaania tooneputk** (*Thapsia garganica*) on liik sarikaliste (*Apiaceae*) sugukonnas.

Taim Eestis ei kasva.

## Välislingid
* Hispaania tooneputk andmebaasis eElurikkus
Antonijs Springovičs

**Antonijs Springovičs** (1. november 1876 Rēzekne – 1. oktoober 1958 Riia) oli läti päritolu katoliku vaimulik ning aastatel 1923–1958 taasmoodustatud Riia peapiiskopkonna esimene peapiiskop.

## Elulugu
Antonijs Springovičs õppis ta Peterburi Rooma-Katoliku Teoloogilises Akadeemias. 24. juunil 1901 pühitseti ta Mogiljovi peapiiskop Bolesław Hieronim Kłopotowski poolt preestriks. 1920. aasta 14. aprillil sai ta Edward O'Rourke'i järel Riia piiskopiks. Tema ametissepühitsemine võttis aset 22. augustil, riituse viis läbi Kaunase peapiiskop Juozapas Skvireckas. 25. oktoobril 1923 ülendati Riia piiskopkond peapiiskopkonnaks ning Springovičs nimetati paavst Pius XI poolt esimeseks peapiiskopiks. 1937. aastal nimetati Springovičs pärast Liepāja piiskopkonna loomist metropoliidiks.

Teise maailmasõja ajal saatis Springovičs abipiiskop Jāzeps Rancānsi Eestisse, kus pühitses preestriks ning nimetas Tartu koguduse vaimulikuks isa Alexander Dordetti. Sõja järel võttis Riia peapiiskopkond Eesti alade katoliku kogudused enda hoole alla. Peapiiskop Springovičs saatis Eestisse Tallinna koguduse preestrina teenima isa Jāzeps Grišānsi.

Peapiiskop Antonijs Springovičs suri 1. oktoobril 1958. Tema matused toimusid Riia Püha Jakobi kirikus.

## Viited
Tuliastel

**Tuliastel** (*Pyracantha*) on roosõieliste sugukonda kuuluv perekond.

## Liike
**Pyracantha angustifolia* – ahtalehine tuliastel
**Pyracantha coccinea* – verev tuliastel

## Välislingid
* Tuliastel andmebaasis eElurikkus
Verev tuliastel

**Verev tuliastel** (*Pyracantha coccinea*) on roosõieliste sugukonda kuuluv liik.

Taim Eestis ei kasva.

## Välislingid
* Verev tuliastel andmebaasis eElurikkus
Smith & Wesson Model 6904

**Smith &#38; Wesson Model 6904** on Ameerika Ühendriikide poolautomaatpüstol. Relvatootja Smith & Wesson on sellest omakorda välja arendanud kolm mudelit: Model 6906, Model 6944 ja Model 6946.
Smith & Wesson Model 28

**Smith &#38; Wesson Model 28** (ka **Highway Patrolman** (inglise keelest *Kiirteepatrull*)) on Ameerika Ühendriikide revolver. Seda tootis aastatel 1954–1986 padrunile .357 Magnum relvatootja Smith & Wesson. Tegu on revolvri Smith & Wesson Model 27 kõrgkvaliteetse versiooniga.

## Kasutajad
* 
* 
* 

## Vaata ka
* Tulirelvade loend
Ruger P

**Ruger P** on Ameerika Ühendriikide poolautomaatpüstol. Selle mudelid olid tootmises aastatel 1985–2013 nii tsiviil- kui ka militaartarbeks. Sturm, Ruger & Co. ehitus põhineb suures osas John Browningu püstolil Colt M1911, kuid on väiksemaid, näiteks kaitseriiviga seotud erisusi. Kasutajad on relva hinnanud vastupidavaks ja töökindlaks, kuid nende omaduste hind on mõningane kasutuskohmakus.

## Kasutajad
* 
* 
* 

## Viited
IWI Jericho 941

**IWI Jericho 941** (vahel **Baby Eagle** (inglise keelest *Kotkabeebi*)) on Iisraeli poolautomaatpüstol. Selle töötas 1990. aastal välja relvatootja IMI Systems (2005. aastast Israel Military Industries). Kuigi seda on välismaal turustatud sarnase nime all, ei ole relval erilist seost püstoliga Desert Eagle (kui välja arvata sama tootja ja õrn väline sarnasus). Jericho koopiaid toodetakse eri nimede all ka mujal maailmas, näiteks Rumeenias, Ukrainas ja Vietnamis.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
*
Rosolje

**Rosolje** on kartuli- ja peedisalat. Rosolje sisaldab peeti, kartuleid, hapukurki, õuna, muna, keeduvorsti ja sibulat. Võib sisaldada heeringat. Salatikaste on hapukoorest, lisatud on sinepit, suhkrut, musta pipart ja äädikat.

Soomes tehakse salatit nimega rosolli, mis võib olla erineva koostisega, kuid võib olla ka peaaegu sama mis rosolje.

## Vaata ka
* Eesti köök

## Viited
Smith & Wesson Model 586

**Smith &#38; Wesson Model 586** on Ameerika Ühendriikide revolver. See on kas kuue- või seitsmelasuline kahetoimeline ning kasutab kas padrunit .357 Magnum või .38 Special. See sarnaneb revolvriga Smith & Wesson Model 686, kuid on valmistatud teistsugusest materjalist.
Liigendkaarsild

**Liigendkaarsild** (inglise keeles *hinged arch bridge*) on kaarsild, millel on üks või mitu liikumatut liigendit. Liigendid kompenseerivad pinge.

Kõige levinumad liigendkaarsildade variandid on kahe liigendiga kaarsillad, mille liigendid (kannaliigendid) on kaarkanduri toetuspunktides ja kolme liigendiga kaarsillad, millel on kaare ülaosas täiendav liigend (lukuliigend). On olemas ka ühe liigendiga versioonid, millistes on kaarel vaid lukuliigend. Kannaliigendid takistavad paindemomentide  kandumist sillasammastele. Kolme liigendiga kaarsild on erinevalt teistest versioonidest staatikaga määratav.

Horisontaalse toereaktsiooni vältimiseks võib liigendkaarsild olla tarindatud tõmbevööga (sarnaselt tõmbevööga kaarsillale). 

Staatikaga määratavad kolme liigendiga kaarsillad olid populaarsed kuni teise maailmasõjani. Pärast sõda võimaldas arvutusmeetodite areng laialdaselt kasutada staatiliselt määramatuid kaarsildu. 20. sajandi lõpus seoses liimpuidu kasutuselevõtuga sillaehituses hakati taas ehitama kolme liigendiga kaarsildu.

## Ajalugu
Varased kaarsillad olid jäiktugedega ja liigenditeta sillad. Kahe liigendiga kaarsilla töötasid välja prantsuse insenerid Couche ja Salle 1858. aastal sepisrauast tehtud silla jaoks. Esimene kolme liigendiga kaarsilla projekteeris 1863. aastal Johann Wilhelm Schwedler (Unterspree sild Berliinis), mis ehitati kaks aastat pärast Claus Koepcke teedrajavat teoreetilist tööd. Hradecky sild (1866) on arvatavasti vanim siiani kasutusel olev kolme liigendiga kaarsild. 

Liigendkaarsillad olid populaarsed raudteede ehituses. 1905. aastal ehitatud Bellows Falls Arch Bridge Vermontis oli kolme liigendiga teraskaarsild. Oma 160 m pikkusega oli see ehitamise ajal Ameerika pikim. 

1905. aastal valmis Venemaal Borovitšis üle Msta jõe Beleljubski sild (sille 107 m), mille projekteerisid Nikolai Beleljubski ja Andrzej Pszenicki. Tegemist on Venemaal esimese kolme liigendiga ja tõmbevööta kaarsillaga.

## Liigendkaarsildu ja kaarsilla liigendeid

Namur three-hinged arch bridge 02.JPG|Üle Sambre jõe ehitatud teraskaarsilla liikumatu kannaliigend
Namur three-hinged arch bridge 01.JPG|Üle Sambre jõe ehitatud teraskaarsilla liikumatu lukuliigend
Hradeckega most Ljubljana (1).JPG|Hradecky sild Sloveenias Ljubljanas (1867)
Arch-Bridge-postcard-1.jpg|Bellows Falls Arch Bridge USA-s Vermontis (1905)
Keystone Wye Bridges.jpg|Lukuliigendiga liimpuidust kaarsild
Merirahu Sadam Footbridge Tallinn 24 May 2016.jpg|Merirahu sadama jalgsild


## Viited
Jāzeps Grišāns (1891–1988)

**Jāzeps Grišāns** (18. november 1891 – 24. veebruar 1988) oli Läti katoliku preester ja kirjanik. 

## Elulugu
Jāzeps Grišāns sündis Kaunata kihelkonnas Mukānis Pēteris ja Anna Grišānsi peres. Ka tema vend Boleslavs Grišāns sai hiljem preestriks.

Ta õppis Rēzeknes ja alates 1909. aastast Peterburis. 1911–1916 õppis ta Peterburi Katoliku Teoloogilises Akadeemias. Pärast akadeemia lõpetamist teenis ta 1916–1920 Preiļi vikaarina ning 1920–1921 Daugavpilsis kooli kaplanina. Järgmise kaheksa aasta jooksul teenis ta veel mitmes koguduses (Rēzekne, Ilūkste, Bebrene, Rubeņi jt) dekaanina. Koos teiste kohalike kultuuritegelastega organiseeris Grišāns Rēzeknes kirjastust Dorbs un Zineiba.

Aastatel 1936–1938 õppis Grišāns Roomas Püha Aquino Thomase Pontifikaalülikoolis. Pärast õpinguid naasis ta Lätti ning asutas Viļānis ja hiljem Rēzeknes usualase trükikoja. 1944. aastal evakueerus ta Saksamaale ning sealt edasi Rooma, kus oli kolm aastat kohalikus kolleegiumis rektor. 1948. aastal kolis ta Argentinasse, kus oli Avellaneda ja Rosario koguduse vaimulik. 1953. aastast elas ta Ameerikas. 1953–1954 oli ta Ameerika Katoliikliku Ülikooli kaplan. Ameerikas asutas ta ka latgalite rahvusliikumise seltsi. 

Jāzeps Grišāns suri 24. veebruaril 1988 Ameerika Ühendriikides Stockbridge'is. 

## Viited
Finantsnõustaja

**Finantsnõustaja** on spetsialist, kes aitab eraisikutel ja ettevõtetel hallata oma rahaasju ning saavutada finantseesmärke. Nõustamine hõlmab laia valikut teenuseid, sealhulgas investeerimisstrateegiate väljatöötamist, eelarve planeerimist, maksualast optimeerimist, pensioni- ja kindlustuslahenduste leidmist ning võlgade haldamist.

## Liigitus
Finantsnõustajaid võib liigitada kahte peamisse kategooriasse: kindla ettevõttega seotud ja iseseisvalt tegutsevad nõustajad. 

Kindla ettevõttega seotud finantsnõustajad töötavad pankades, investeerimis- ja kindlustusettevõtetes ning soovitavad klientidele peamiselt oma tööandja pakutavaid finantsteenuseid ja -tooteid. 

Iseseisvalt tegutsevad finantsnõustajad ei ole seotud ühegi kindla finantsasutusega ning tegutsevad iseseisvalt või sõltumatutes nõustamisfirmades. Nad võivad soovitada erinevate pakkujate tooteid ja teenuseid, pakkudes laiemat turuülevaadet ja aidates klientidel leida nende vajadustele kõige paremini sobivaid lahendusi. 

## Kvalifikatsioon
Eesti finantsnõustajate kvalifikatsioon põhineb Euroopa Finantsplaneerimise Assotsiatsiooni (EFPA) kehtestatud standarditel. EFPA sertifikaadid tagavad finantsnõustajatele vajalikud teadmised ja oskused, et pakkuda kvaliteetset nõustamisteenust. Kõik EFPA sertifitseeritud finantsnõustajad peavad järgima pideva professionaalse arengu nõudeid, et hoida oma teadmised ja oskused ajakohastena. 
## Regulatsioon Eestis
Eestis jälgib finantsnõustajate tegevust Finantsinspektsioon, mis soovitab spetsialistidel läbida koolitusi ja sertifitseerimisprotsesse, et tagada nende pädevus ja usaldusväärsus. Finantsinspektsioon järgib Euroopa Väärtpaberiturujärelvalve (ESMA) juhiseid, mis määratlevad finantsnõustajate teadmiste ja pädevuste hindamise kriteeriumid. 

Eestis tegutseb finantsnõustajate kutseühing EFAA, mille eesmärk on tõsta ja ühtlustada finantsnõustamise taset.

## Vaata ka

* investeerimine

* raamatupidamine

## Viited
Pärnu saksa käsitööliste teater

**Pärnu saksa käsitööliste teater** on 2025. aastal Pärnus asutatud etendus- ja sõnakunsti asutus. Oma nimega viitab aga teater 19. sajandil tegutsenud sakslastest käsitööliste ühistegevusele (Pernauer Handwerker-Verein).

Teatri esimese kolme projekti asukoht oli legendaarne Uku baar, aadressil Vana-Rääma tänav 5.

Teater avas uksed 20. märtsil 2025. Esimeseks lavateoseks on "UNRÄP ehk kirjaneitsi tükid mõlemal pool jõge". Käsikiri on kokku pandud katketest Andres Siplase raamatust "Introverdi monoloog. Pärnu" (2019).

2025. aasta kevadhooajal toodi rahva ette ka sonettidel põhinev Shakespeare'i improfestival "Pillume riime!" ning Tartu tegelikku kultuurilugu käsitlev "Vägivald, asotsiaalsus ja alkoholism Tartu tänavatel. Ja meie südametes.". Viimatinimetatu põhineb katketel Saamuel Pliuhkami raamatutest.

Teater näeb, et lavakunst ei peaks piirduma vaid teatrisaaliga, vaid teatri sõnumid peavad suhestuma ka ühiskonnas toimuvate protsessidega, või veel parem, algatama uusi protsesse. Nii on teater proaktiivselt algatanud Artur Alliksaarele monumendi rajamise Tartu linna ning sidunud Pärnu uue silla nimevalikut lavale toodud Pärnu kultuuriloo etendusega.

2026. aasta hooaeg jääb teatril vahele riikliku ja/või omavalitsuspoolse rahastuse puudumise tõttu. Hooajaks oli ette valmistatud Saamuel Pliuhkami tekstide põhjal koostatud monoloog pealkirjaga "Sissejuhatus prantsuse kirjandusse". Tekst käsitleb prantsuse kirjanike armuelu normiväliseid mõõtmeid ning prantsuse kirjanike ebatavalisi suremise akte. 

## Viited
Karl Trein

**Karl Trein** (23. november vkj 1900 Väike-Maarja kihelkond – 15. detsember 1937) oli eesti kirjanik.

Karl Trein lõpetas 1917. aastal kihelkonnakooli ja seejärel töötas Tallinna Peeter Suure merekindluse ehitusel. 1917. aastal naasis ta Väike-Maarjasse ja töötas Vao vallanõukogus. Saksa okupatsiooni algul oli Trein mõnda aega redus, kuni läks 1918. aasta kevadtalvel Narvast üle piiri Nõukogude Venemaale.

Venemaa kodusõjas osales ta Punaarmee pärastise 3. Tartu kütipolgu III roodu sõdurina Arhangelski rindel. Pärast Saksamaa novembrirevolutsiooni saadeti see Eesti kütivägede polk Narva alla, kus K. Trein võttis 1918. aastal osa Eesti Vabadussõjast lahinguist Punaarmees. 1919. aasta veebruaris siirdus ta sama polguga Pihkva rindele ning viimaks Dvinski ja Orjoli alla. Pärast Anton Denikini vägede purustamist põdes Trein tüüfust, millest paranedes läks uuesti rindele. 1920. aastal kevadel langes ta koos patareiga Peter von Wrangeli vägede kätte vangi, kust Trein põgenes ja läks punase läti diviisi 9. polku. Pärast Wrangeli purustamist võitles Trein sama polgu koosseisus Odessa ümbruses.

1921. aasta talvel õppis ta Saratovis ja hiljem Omskis sõjalis-majanduslikel kursustel. Samal aastal suunati Trein Tomski suurtükiväekooli, kust mõne aja pärast viidi üle Petrogradi internatsionaalsesse sõjakooli. 1923. aasta veebruarist teenis Karl Trein Balti laevastiku suurtükiväe-ujuvtöökojas lukksepa abilisena.

Aastatel 1923–1925 õppis Karl Trein Petrogradis eesti töölisfakulteedis, mille lõpetamise järel töötas kooliõpetajana Luuga maakonnas Antonovka eesti asunduses ja 1926. aastast Pljussas. 1927. aastal astus ta Leningradi Herzeni-nimelise Pedagoogilise Instituudi eesti keele ja kirjanduse osakonda, mille lõpetas 1931. aastal. Seejärel töötas toimetajana Külvaja kirjastuses (hiljem muudeti see Välismaa Tööliste Kirjastusühisuse eesti osakonnaks). 1932. aastal astus Karl Trein VK(b)P liikmeks.

Karl Trein represseeriti ja hukati 1937. aasta sügisel, hiljem rehabiliteeriti.
## Looming
* "Töötatööline No 287" (1933), lühiromaan
* "Inimesed" (1933), lühiproosa
* "Palve" (1933)
* "Arst" (1933)
* "Põgenemine" (1933)
* "Anna-Maria" (1933)
* "Päikese laik" (1933), kogumik
**Eesti Punakaart ja Punavägi kodusõjas. I*. Autorid: A. T. Grünberg, August Friedrich Ilves, Aleksander Jakobson, Aleksander Jänes, Veera Kalpus, Karl Kanger, Vilhelm Kersa, Nikolai Koikson, Mihkel (Mihhail) Kuulbach, Ernst Lahe, Rudolf Lessov, Arnold Maurer, Anton Meister, Alma Müller-Sambler, Aleksander Nurm, August Peis, J. M. Portsmuth, Karl Riipus, J. Roman, Voldemar Seppam, Heinrich Teder, Eduard Teiter, A. Tiismann, Karl Treufeldt, Harald-Leopold Tummeltau, Jaan (Narva enamlane) Tõnisson, Rudolf Vakmann, Aleksander Valtin, Eduard Võsu, Endiste Eesti Punakaartlaste Liidu Kirjanduslis-ajaloo sektor, Koostaja: Aleksander Jea, August Lukin, Toimetaja: Karl Trein. Kirjastaja: Välismaatööliste Kirjastusühisus NSV Liidus, 1934, ISBN 978-9949-716-29-6 http://erb.nlib.ee/?kid=12477916&oid=fc07e572

## Viited

## Kirjandus
* Eduard Ertis, Karl Treini elu ja looming. Keel ja Kirjandus, 1971, nr 2, lk 65–72

## Välislingid
* Karl Trein ilukirjandus.ee
Vahemere piimalill

**Vahemere piimalill** (*Euphorbia chacarias*) on piimalilleliste sugukonda kuuluv taimeliik.

Taime ei kasva Eestis.

## Välislingid
* Vahemere piimalill andmebaasis eElurikkus
AKMSU

**AKMSU** on Pakistani karabiin. See on Nõukogude Liidu relvast AKM konstrueeritud väiksem variant, mis kasutab laskemoona 7.62×39mm. Kunagi arvati, et tegu on Nõukogude Liidu prototüübiga, kuid hilisemad andmed kinnitavad, et tegu on isetehtud mudeliga. Ilmselt on see pärit Pakistanist Darra Adam Kheli linnast.

## Kirjandus
* Peterson, Philip. *Standard Catalog of Military Firearms: The Collector's Price and Reference Guide.* Lola: Gun Digest Books, 2007.
Clavaria macounii

***Clavaria macounii*** on kandseente hulka kuuluv seeneliik.

Seent on leitud ka Eestist.

## Välislingid
* ''Clavaria macounii'' andmebaasis eElurikkus
Jāzeps Grišāns (1914–1986)

**Jāzeps Grišāns** (10. august 1914 – 7. jaanuar 1986) oli läti päritolu katoliku preester, kes oli lisaks kogudustele Lätis 1947–1952 ka Tallinna Peeter-Pauli katedraali koguduse vaimulik. 

## Elulugu
Jāzeps Grišāns sündis Dagdas. Nooruses õppis Krāslava gümnaasiumis ja aastatel 1933–1938 Riia Teoloogilises Akadeemias. 1938. aasta 3. aprillil pühitseti ta peapiiskop Antonijs Springovičsi poolt Riia Püha Jakobi kiriks preestriks. Oma esimese jumalateenistuse pidas ta sama aasta 26. mail Krāslava Püha Ludwigi kirikus. Jutlusi pidas isa Grišāns nii läti, poola kui ka vene keeles. Samuti oskas ta lugeda ladina-, saksa- ja kreekakeelseid tekste. 

Kuni 1947. aastani teenis Grišāns Läti kogudustes (Sigulda, Mālpilsi, Dzērbeni, Zaube jt), sel aastal asus ta peapiiskop Springovičsi palvel Tallinna katoliiklikku kogudust teenima. Vaimulikuna töötas ta seal kuni 1952. aasta aprillini. Enne seda teenis ta lühiajaliselt ka Valgas. Hiljem teenis ta Madona ja Bauska kogudustes dekaanina. 1979. aastast kuni elu lõpuni elas Grišāns Riia Valuema kirikus. 

Jāzeps Grišāns suri 7. jaanuaril 1986. Ta on maetud Riia Kristuse-Kuninga kiriku kalmistule. 

## Viited


## Kirjandus
* Cakuls, Jānis. *[https://roomakiriku-kaustad.eu/wp-content/uploads/2018/11/Gri%C5%A1%C4%81ns.pdf Latvijas Romas katoļu priesteri: 1918-1995].* Lk 74. Riia. 1996.
Stimuleeritud kiirgus

**Stimuleeritud kiirgus** ehk **indutseeritud kiirgus** on aatomifüüsikas footoni emissioon (väljjakiirgamine), kui see ei toimu spontaanselt, vaid selle kutsub esile mõni teine footon. See nähtus on üks laseri ja maseri toimimise eeldusi.

Stimuleeritud kirguse nähtuse postuleeris 1916. aastal Albert Einstein.

## Protsess

Kui kvantmehaaniline süsteem – lihtsamal juhul aatom – saab energiat juurde, näiteks footoni neeldumise või teiste aatomitega põrkumise tõttu, läheb aatom ergastatud olekusse.
Kui ergastatud aatomit tabab footon, mille energia vastab täpselt praeguse oleku ja madalama tasemega oleku energiate vahele, siis võib aatom minna madalama energiaga olekusse ja eraldada energiaerinevuse teise footonina lisaks langevale footonile. Üldiselt on see aga võimalik ainult siis, kui kõnealune üleminek on valikureeglitega lubatud. Joonisel on näidatud stimuleeritud kiirgus laseri näitel üleminekul E_M \rightarrow E_L.

Vastloodud footonil on sama energia ja lainepikkus kui langeval footonil. See liigub samas suunas, on sama polarisatsioonisuunaga ja ka sama võnkefaasiga, nii et ta käitub teatud mõttes nagu algse footoni koopia; seda nimetatakse koherentsuseks.

## Esinemine
Stimuleeritud kiirgus on koos spontaanse kiirguse ja absorptsiooniga üks kolmest võimalikust elektromagnetkiirguse ja aine vastastikmõjust.

Lokaalse termodünaamilise tasakaalu korral, seega enamikus looduses esinevates olukordades, on stimuleeritud kiirgust võimaldav ergastatud olek Boltzmanni jaotuse järgi vähem tõenäoline kui neeldumist võimaldav madalam energiaolek. Nende kahe protsessi tõenäosuste ja spontaanse kiirguse vahelist seost kirjeldavad Einsteini koefitsiendid. Laseri või maseri käitamiseks, s.o langevate footonite paljundamiseks on aga eelduseks, et kõrgema energiaga olek madalama energiaga oleku suhtes on sagedasem kui antud kiirgustihedusele vastavas tasakaalus. Sellist mittetasakaalu olekut nimetatakse pöördhõiveks ja see tuleb vajadusel spetsiaalselt luua. Stimuleeritud kiirgus on siis sagedasem kui neeldumine – langev kiir võimendub.

Kuna stimuleeritud ja spontaanse kiirguse suhte määrab Boltzmanni jaotus, sõltub see ka lainepikkusest: mikrolainete piirkonnas on stimuleeritud kiirgus palju sagedasem kui nähtava valguse või röntgenikiirguse korral.

## Vaata ka
* Spontaanne kiirgus

## Viited
Optiline pumpamine

**Optiline pumpamine** on meetod, mis võimaldab aatomite olekuid muuta polariseeritud valguskiirguse abil. Selle tehnika töötas 1950. aastate alguses välja prantsuse füüsik Alfred Kastler, Nobeli füüsikaauhind 1966.

Aatomi olekuid eristatakse aatomisse salvestatud energia järgi.  Need olekud on esitatavad energiaskaalal, kus madalad energiatasemed on skaala alumises osas, kõrged energiatasemed aga ülemises osas. Aatomipilve (üheliigiliste aatomite kogumi) olekut saab esitada aatomite osakaalu või arvuga, mis selle skaala iga  taset hõivavad.

Sõltuvalt polarisatsioonist võib valgus muuta aatomi olekuid madala energia või kõrge energia suunas. Sel teisel juhul muutuvad energiaskaalal esindatud suure energiaga aatomid järk-järgult arvukamaks. Seda pumpamisprotsessi võib võrrelda tavalise kolbpumbaga, mis tõstab veemolekulid  veevõtukohast kõrgemale tasemele, näiteks veetorni. Nii toimib ka polariseeritud valgus energiataseme skaalal aatomite pumbana.  Lihtsaimal juhul, kui pumbatakse ühe väliskihielektroniga aatomeid, tähendab see elektroni järkjärgulist viimist optilise kiirguse toimel koherentselt ühele ülipeenstruktuuri alamtasemele.

Termilises tasakaalus olevate aatomite kogumis on kõige rohkem hõivatud madalaimad energiatasemed. Kui "pumpamisprotsess" tekitab olukorra, et mõni kõrgem energiatase on aatomitest rohkem hõivatud kui skaala madalam tase, siis ütleme, et on toimunud pöördhõive. Pöördhõivel on  ülioluline osa laserite töös. Optiline pumpamine väga intensiivse valgusvihu abil on tehnika, mida rakendatakse näiteks rubiinlaserites. Optilise pumpamise aluseks olevaid mehhanisme rakendatakse näiteks  teatud resonantsspektroskoopia  uuringutes.

Pöördhõivet on võimalik saavutada ka muude protsessidega, mis on hiljem leiutatud, aga nende kohta on säilinud professor Kastleri algselt välja pakutud termin "pumpamine".

## Vaata ka
* Optiline võimendi
Kreeka untsiaal

**Kreeka untsiaal** oli kreeka kapitaalist kujunenud, sellest ümaramate tähevormidega kreeka majuskelkiri, mis kujunes välja umbes 3. sajandil eKr. Kreeka untsiaalis käsikirjad on kirjutatud papüürusele ja hilisemal perioodil pärgamendile.

## Kirjeldus
Kreeka untsiaali tähti iseloomustab püstne telg ja ligikaudu ruutjas tähekuju, kuna pikkus ja laius on lähedased; ümartähed epsilon, teeta, omikron ja sigma on ringikujulised. Iga täht koosneb üksikutest hästi eristatavatest suletõmmetest, nagu näiteks kolmnurkjas alfa, sarnane delta ja lambdaga. Üpsiloni ja roo püsttõmbed on pikemad ja ulatuvad baasjoonest allapoole, fii ja psii omad rea kõrguset kõrgemale. Peenjooned (seriifid) puuduvad, kuid esineb ligikaudu kolme joonepaksust:  vertikaaltõmbed on paksud, horisontaaltõmbed peenikesed ja kaldsed tõmbed vahepealsed, osutades, et kirjutades hoitakse kindlat sulenurka.

## Levik
Enam kui 300 Uue testamendi käsikirja, mis on säilinud, on kirjutatud kreeka untsiaalis. Täielikud käsikirjad on Codex Sinaiticus ja Codex Vaticanus. Seetõttu on võõrkeelses kirjanduses kreeka untsiaali kohta kasutatud ka nimetust "piiblimajuskel" (*biblical majuscule*, *Bibelmajuskel*).

Kreeka untsiaal on mõjutanud kirillitsa tähekujusid, samuti laenas sellest enamiku tähevorme Wulfila oma loodud gooti tähestikku.

## Vaata ka
* kreeka minuskel
* untsiaal

## Viited

## Välislingid
* Biblical Majuscule. Greek paleography. From Antiquity to the Renaissance /by T. Janz/
* How to write Greek Uncial. - Found in Antiquity (blog)
Kurruline klavuliina

**Kurruline klavuliina** (*Clavulina rugosa*) on seeneliik kukeseenelaadsete seltsis.

## Välislingid
* Kurruline klavuliina andmebaasis eElurikkus.
MasterChef Eesti

**"MasterChef Eesti"** on Eesti tõsielusari. See esilinastus Inspira telekanalil 2022. aasta 08. oktoobril. Praeguseks on sari jõudnud juba 4. hooajani. "MasterChef Eesti" on kodumaine versioon maailmakuulsast kokandussaatest “MasterChef”. Sarja režissöör on Kaupo Karelson ja produtsent samuti Kaupo Karelson. Tegevprodutsent on Triin Luhats. "MasterChef Eesti" tootjaettevõtteks on Ruut. "MasterChef Eesti" saatejuht on Orm Oja ja koos temaga on ka kohtunikud, kes samuti Orm ise ka on.

* 2023. aasta kevadel pälvis Eesti parima meelelahutussaate EFTA-l tiitli „MasterChef Eesti“.

## Sisu ülevaade
Sari kestab kokku 12 nädalat, mille jooksul toimub Eesti amatöör- ja proffesionaalkokkade, ka kuulsuste mõõduvõtmine, mille võitja pälvib MasterChef Eesti tiitli ja 10 000 € auhinna. Osalejate toite hindavad ja lõpuks ka võitja valivad kohtunikud, kes on hooaegade jooksul vahetunud. Nendeks on Orm Oja, Õie Pritson, Mihkel Heinmets, Imre Kose ja Silver Illak. 

## "MasterChef Eesti" võitjad (1.–4.hooaeg)

* "MasterChef Eesti" esimese hooaja tiitli ja 10 000 € võitis Jana Guzanova.
* "MasterChef Eesti" teise hooaja tiitli ja 10 000 € võitis Ivari Vokk.
* "MasterChef Eesti" kolmanda hooaja tiitli ja 10 000 € võitis Estoni Kohver.
* "MasterChef Eesti" neljanda hooaja tiitli ja 10 000 € võitis Kim Päivästö.

## Hooajad ja osad

### <big>"MasterChef Eesti"</big>

### 1.hooaeg, oktoober 2022

### 2. hooaeg, oktoober 2023

### <big>"MasterChef Eesti: kuulsused köögis"</big>

### 3. hooaeg, oktoober 2024

### <big>"MasterChef Eesti: professionaalid"</big>

### 4. hooaeg, oktoober 2025

## Hooaegade kokkuvõte

## Viited


## Välislingid

* "MasterChef Eesti" veebikanalil Telia TV
Alexandra Eala

**Alexandra Maniego Eala** (sündinud 23. mail 2005 Quezon Citys) on Filipiinide elukutseline tennisist. Ta oli WTA üksikmängus maailma edetabelis 134. kohal, mis saavutati 27. jaanuaril 2025. aastal. Ta on WTA Touri ajaloo kõrgeima asetusega Filipiini üksikmängija. Eala oli 6. oktoobril 2020. aastal ITF-i juunioride edetabelis nr 2. Eala võitis oma esimese juunioride üksikmängu tiitli 2022. aasta US Openil, tehes temast esimese filipiinlasest mängija, kes on võitnud juunioride suure slämmi üksikmängu tiitli.

Olles maailmas 140. kohal, kutsuti ta 2025. aasta Miami turniirile vabapääsmega. Ta võitis avaringis maailma WTA edetabeli 73. kohal oleva Katie Volynetsi (6-2, 7-6). Seejärel valmistas ta üllatuse, jättes välja 2017. aasta Prantsusmaa lahtiste meistrivõistluste võitja, maailma 25. edetabelikohal oleva Jeļena Ostapenko (7-6, 7-5). Kolmandas ringis võitis ta maailma edetabeli viienda Madison Keysi, hiljutise Austraalia lahtiste võitja (6-4, 6-2). Seejärel kasutas ta ära Paula Badosa loobumise, enne kui alistas kolmapäeval, 26. märtsil 2025. aastal maailma edetabeli 2. kohal oleva Iga Świąteki (6-2 7-5). Loomulikult tähistab maailma teise numbri alistamine 19-aastase noormängija karjääri suurimat võitu. Veelgi enam, enne Miami WTA turniiri algust, polnud ta kordagi elus võitnud isegi mitte maailma TOP 30 tennisisti.

Temast saab seega esimene Filipiinide mängija, kes sellisel turniiril poolfinaali jõudnud. Tänu sellele esitusele on tal garanteeritud pääsemine 100 parema hulka, mis on tema riigi jaoks WTA edetabelis esmakordne.

## Välislingid

*Alexandra Eala WTA veebilehel
*Alexandra Eala ITF-i veebilehel
*Alexandra Eala Tennis Abstract veebilehel
MyHits Rock

**MyHits Rock** on meediakontserni Duo Media Networksile kuuluv Eesti veebiraadio.

## Sagedused
* Tallinn-, Koeru-, Pärnu-, Tartu ja Valgjärve DAB+

## Vaata ka
*Eesti raadiojaamade loend
*MyHits
*MyHits Dance
Kazimirs Sosnovskis

**Kazimirs Sosnovskis** (17. märts 1918 Riia – 27. aprill 1995) oli läti päritolu katoliku preester, kes oli lisaks kogudustele Lätis 1946–1947 ka Tallinna Peeter-Pauli katedraali koguduse vaimulik.

## Elulugu
Kazimirs Sosnovskis lõpetas keskkooli ja astus Riias ülikooli, mille lõpetas pärast ordinatsiooni. 1941. aasta 4. aprillil toimunud pühitsemist viis läbi piiskop Jāzeps Rancāns. Samal aastal asus ta teenima Riia Valuema kirikusse. Hiljem teenis ta Kokneses, Pļaviņases ja Ērgļis. 1945. aasta novembris määrati ta peapiiskop Antonijs Springovičsi poolt teenima Eestisse, kuhu saabus alles järgmise aasta märtsis. Ta pidas missasid nii Tallinnas, Rakveres, Kiviõlis kui ka Pärnus. 1947. aastal oli ta sunnitud Eestist lahkuma, kuna kuulis, et Nõukogude võimud kahtlustavad teda riigivastases tegevuses. 1947–1953 oli kogudusepreester Siguldas ja Raunas. Elu lõpuni teenis ta veel Daugavpilsis, Līvānis, Skaistkalnis, Valmieras, Liepājas ja Bauskas. 

1992. aasta 7. jaanuaril andis Sosnovskis intervjuu isa Rein Õunapuule, mis hiljem avaldati ajakirjas Kiriku Elu. 

Isa Kazimirs Sosnovski suri 27. aprillil 1995. 

## Viited


## Kirjandus
* Cakuls, Jānis. *[https://roomakiriku-kaustad.eu/wp-content/uploads/2018/11/sosnovskis.jpg Latvijas Romas katoļu priesteri: 1918-1995].* Lk 131. Riia. 1996*.*
Aastapäev

**Aastapäev** on päev, mil möödub täisarv aastaid mõnest sündmusest. 

Aastapäev võib olla riigipüha või riiklik tähtpäev, näiteks Eestis Vabariigi aastapäev, võidupüha, taasiseseisvumispäev, emakeelepäev).

Aastapäevade seas on sünnipäevad, sünniaastapäevad, surma-aastapäevad, pulma-aastapäevad ja leeriaastapäevad.

## Vaata ka
*Juubel
*Mälestuspäev
*Tähtpäev

## Välislingid
Kapitaliseerimine

## Kapitaliseerimine
**Kapitaliseerimine**  on majandustermin, mida kasutatakse mitmes eri kontekstis, sealhulgas raamatupidamises, ettevõtluses, finantsanalüüsis ja õigusteaduses. Mõiste viitab üldjoontes kas kulude jaotamisele mitme aruandeperioodi vahel või ettevõtte kapitalistruktuuri ja väärtuse määramisele.

#### Kapitaliseerimine raamatupidamises
Raamatupidamises tähendab kapitaliseerimine kulude kajastamist bilansis varana, selle asemel et need kohe kanda kasumiaruandesse kuluna. RTJ 2 kohaselt tuleb kapitaliseerida ainult need kulud, mis on vajalikud vara kasutusele võtmiseks ja mis loovad tõenäoliselt tulevikus majanduslikku kasu. 

Kapitaliseerimise alla võivad kuuluda ka arenduskulud, kui need vastavad vara definitsioonile. Tarkvaraarendus või teadus- ja arendustegevus, mis loob pikaajalist väärtust, võib samuti kajastuda bilansis varana. Mittetulundusühingute puhul selgitatakse arenduskulude kajastamist rahandusministeeriumi juhendis.  

#### Kapitaliseerimine avalikus sektoris
Riigi raamatupidamise üldeeskiri sätestab, et kapitaliseeritavad kulud peavad olema dokumenteeritud ja vastama vara arvestuspõhimõtetele. Kapitaliseeritakse näiteks infrastruktuuri arendusega seotud pikaajalised kulutused. 

#### IFRS 16 ja rendilepingute kapitaliseerimine
Rahvusvahelise finantsaruandluse standardi IFRS 16 kohaselt tuleb kapitaliseerida kõik rendikohustused, v.a lühiajalised ja väikese väärtusega rendid. See mõjutab bilanssi, sest renditud vara ja kohustus tuleb kajastada. 

#### Kapitaliseerimine õigusteaduses
Ameerika õigusteaduses tähendab kapitaliseerimine pikaajaliste kulude jaotamist maksustamisperioodide vahel. See võimaldab vältida maksude alusetut vähendamist kulude kohese mahaarvamise teel. 

## Vaata ka
Bilanss, Raamatupidamine, Turukapitalisatsioon

## Viited
Vincas Dejnis

**Vincas Dejnis** (18. jaanuar 1880 – 6. veebruar 1954) oli poola-vene päritolu katoliku preester, kes oli 1936–1941 Tallinna Peeter-Pauli katedraali koguduse vaimulik.

## Elulugu
Vincans Dejnis sündis 18. jaanuaril 1880 Riias. 23. märtsil 1903. pühitseti ta preestriks. 1908. aastal saadeti ta Narva kogudust teenima. 1911–1912 oli Dejnis Tartu Pühima Neitsi Maarja Pärispatuta Saamise kirikus kogudusepreester.  1922. aastal läks ta tagasi Narva. 1929–1933 oli ta Nõukogude Liidus vangistuses. 1936–1941 oli teenis ta Tallinna Peeter-Pauli katedraalis kogudusepreestrina. Samal aastal põgenes ta Lääne-Saksamaale kloostrisse. 1951. aastal kolis ta Ameerikasse. 

Vincas Dejnis suri 6. veebruaril 1954 Lemontis. 

## Viited
Majapidamisteooria

**Majapidamisteooria** on mikroökonoomika haru, mis uurib, kuidas majapidamised teevad otsuseid oma tarbimise kohta.

Majapidamist käsitletakse ühe otsustusühikuna, mis teeb ratsionaalseid otsuseid oma eelistuste, eelarve ja sissetuleku alusel. Majapidamised püüdlevad oma kasulikkuse maksimeerimise poole eelarvepiirangute tingimustes, mis tähendaks mikroökonoomika mõistes eelarvejoonel asumist. Selles käsitluses kulutavad majapidamised ära kogu oma sissetuleku, et olla kasulikkuse tipus. See järgib klassikalist tarbija valiku teooriat, mille kohaselt tarbijad valivad kõige suurema rahulolu pakkuvad kaubad ja teenused.

### Kasulikkus
Rohkem tarbides kasvab tarbija kogukasulikkus, sest iga täiendav ühik kaupa või teenuseid annab tarbijale rohkem rahulolu. Piirkasulikkus näitab, kui palju kasu saadakse iga täendava ühiku tarbimise eest juurde. Kahaneva piirkasulikkuse seadus näitab, kuidas iga eelmine tarbitud ühik hüviseid annab juurde rohkem kasulikkust kui järgmine. Kasulikkust ei ole võimalik mõõta, kuid kaupu ja teenuseid on võimalik järjestada vastavalt eelistustele. Majapidamiste eelistusi kirjeldab kasulikkusfunktsioon. See viib erinevad hüvised vastavusse kasulikkuse astmega. Igal majapidamisel on oma kasulikkusfunktsioon, mis avaldub valemina *u=f(q<sub>1</sub>,q<sub>2</sub>).*

### Majapidamiste tootmisteooria
Gary Beckeri välja töötatud majapidamiste tootmisteooria kohaselt toodavad majapidamised teatud kaupu ja teenuseid ise (nt toiduvalmistamine, lastehoid) selle asemel, et neid osta. Valiku ise tegemise ja teenuste ostmise vahe sõltub ajapiirangutest ja kuludest.

### Reaalsed majapidamisotsused
Reaalsed majapidamisotsused on sageli mõjutatud psühholoogilistest teguritest, nagu harjumused, eelarvamused ja puudulik informatsioon. Mikroökonoomika raames ei arvestata psühholoogilisi tegureid ja seetõttu ei käitu majapidamised alati "ratsionaalselt" klassikalise majandusteooria mõistes.

## Viited